2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

หลังจากที่บริษัทฯ ได้ทำการจดทะเบียนในตลาดหลักทรัพย์แห่งประเทศไทยในเดือน พฤษภาคม 2546
บริษัท อาร์เอส จำกัด (มหาชน) มีการขยายงานในธุรกิจบันเทิงอย่างต่อเนื่อง โดยมีการลงทุนใน
บริษัท บลูแฟรี่ จำกัด ซึ่งดำเนินธุรกิจด้านการผลิตงานคอมพิวเตอร์ กราฟฟิค ในปี 2547
และมีการลงทุนในบริษัทผลิตรายการโทรทัศน์ คือ บริษัท มรดก เอ็นเตอร์เทนเม้นท์ จำกัด ในปี
2548 นอกจากนี้ยังขยายงานในธุรกิจสื่อสิ่งพิมพ์ ด้วยการผลิตและจำหน่ายหนังสือพิมพ์บันเทิงรายวัน
ชื่อ ดาราเดลี่ ในเดือน กันยายน 2548 โดยดำเนินงานภายใต้ บริษัท นิวส์ เจนเนอเรชั่น จำกัด

นอกจากนี้บริษัทฯยังได้เปลี่ยนชื่อบริษัทฯจาก บริษัท อาร์.เอส. โปรโมชั่น จำกัด (มหาชน) เป็น
บริษัท อาร์เอส จำกัด (มหาชน) เพื่อให้สอดคล้องกับลักษณะการประกอบธุรกิจ ในปัจจุบันมากยิ่งขึ้น
และได้นำ โลโก เฉลิมฉลองครบรอบ 25 ปี มาใช้พร้อมกับชื่อใหม่นี้ในวันที่ 1 มกราคม 2549

ภาพรวมการประกอบธุรกิจของบริษัทฯ

ธุรกิจในปัจจุบันของกลุ่มอาร์ เอสประกอบด้วย 3 สายธุรกิจหลัก คือ

1.  ธุรกิจเพลง

2.  ธุรกิจสื่อ (โทรทัศน์ วิทยุ และสิ่งพิมพ์)

3.  ธุรกิจผลิตภาพยนตร์ และรับจ้างผลิต

    1.  ธุรกิจเพลง

การประกอบธุรกิจเพลงของกลุ่มอาร์ เอสสามารถสรุปลักษณะเด่นและความน่าสนใจของธุรกิจได้ดังนี้

1) การสร้างศิลปินนักร้องจนมีชื่อเสียงมีผลงานเพลงเป็นที่นิยมของผู้บริโภค
เป็นทรัพย์สินที่มีค่าของบริษัทฯ ที่สามารถเพิ่มรายได้ให้แก่บริษัทฯ
ได้ในหลายช่องทางนอกเหนือจากงานเพลง เช่นงาน Licensing ประเภทต่างๆ เช่น
Presenter License, Promotion License งานละคร งานภาพยนตร์ งานโชว์ประเภทต่างๆ
เป็นต้น ซึ่งล้วนก่อให้เกิดรายได้ต่อศิลปิน และบริษัทต้นสังกัดอย่างต่อเนื่อง

2) ผลงานเพลงเป็นกรรมสิทธิ์และเป็นทรัพย์สินที่มีค่าของบริษัทฯ
สามารถนำมาผลิตเป็นสินค้าเพื่อจำหน่ายได้หลากหลายรูปแบบและต่อเนื่อง
ขึ้นอยู่กับความนิยมและการส่งเสริมการขายได้แก่ เทปเพลง ซีดีเพลง วีซีดีคาราโอเกะ
เสียงเรียกเข้าบนโทรศัพท์มือถือ
นอกจากนี้ยังสามารถบริหารการจัดเก็บลิขสิทธิ์จากผลงานเพลงเหล่านี้ได้อีกด้วย
และด้วยความก้าวหน้าของเทคโนโลยีในอนาคตอาจก่อให้เกิดรูปแบบสินค้าใหม่
ทำให้ช่องทางในการหารายได้จากลิขสิทธิ์งานเพลงที่มีอยู่เพิ่มมากขึ้น

3) การประกอบธุรกิจเพลงเป็นฐานธุรกิจที่สร้างโอกาสในการขยายสู่ธุรกิจบันเทิงประเภทอื่น
เช่นธุรกิจโทรทัศน์ ธุรกิจภาพยนตร์ด้วยการใช้ทรัพยากรศิลปิน ผลงานเพลง
และอุปกรณ์เครื่องมือที่มีอยู่ในบริษัทฯ ให้เกิดประโยชน์ทางธุรกิจสูงสุด

ในส่วนของขั้นตอนการผลิตงานเพลง จะอยู่ภายใต้การดำเนินงานโดยค่ายเพลงต่างๆ 8 ค่าย คือ

1.  ค่ายอะบอริจินส์

2.  ค่ายเมโลดิก้า

3.  ค่ายจีโนม เรคคอร์ดส์

4.  ค่ายเรียลแอนด์ชัวร์

5.  ค่ายไอดี เรคคอร์ดส์

6.  ค่ายโน-มิวท์

7.  ค่ายบิ๊กบลู เรคคอร์ต

8.  ค่ายบั๊กส์ ทาวน์ เรคคอร์ด

  และภายใต้บริษัท อาร์สยาม จำกัดซึ่งเป็นบริษัทย่อยมีหน่วยผลิตเพลงอีก 4 หน่วย คือ

1.  ค่ายมีดีเรคคอร์ด

2.  ค่ายเพลงไชโย

3.  ค่ายแคนเรคคอร์ด

4.  ค่ายรักษ์ไทย

    1.  ธุรกิจสื่อ

การขยายเข้าสู่ธุรกิจสื่อเป็นความเกี่ยวเนื่องจากธุรกิจเพลง
และเป็นการใช้ประโยชน์จากจุดแข็งของทรัพยากรด้านต่างๆ ของกลุ่มอาร์ เอสได้แก่
การมีศิลปินนักร้อง นักแสดงในสังกัด
การมีบุคลากรทีมงานผลิตที่มีความชำนาญในด้านการผลิตและสร้างสรรค์ผลงานคุณภาพ
และความพร้อมของเงินทุน โดยเริ่มจากสื่อที่มีบทบาทมากที่สุดคือสื่อโทรทัศน์ ขยายสู่ธุรกิจสื่อวิทยุ
และสื่อสิ่งพิมพ์ ตามลำดับ

การผลิตผลงานออกอากาศทางสถานีโทรทัศน์ช่องต่างๆ ประกอบด้วยรายการที่กลุ่มบริษัทฯ
ขายเวลาโฆษณาในรายการเอง และละครโทรทัศน์ที่รับจ้างผลิตให้แก่สถานี
ซึ่งในการประกอบธุรกิจสื่อโทรทัศน์และขายเวลาโฆษณาในรายการนั้น มีทั้งแบบที่กลุ่มอาร์
เอสเป็นผู้เช่าเวลาจากเจ้าของสถานีและจัดหารายการเพื่อออกอากาศ
และแบบแบ่งเวลาขายโฆษณากับทางสถานี โดยไม่ต้องเสียค่าเช่า ซึ่งประกอบด้วยรายการประเภท
ละคร รายการเพลง รายการเกมส์โชว์ และรายการเด็ก

สำหรับธุรกิจสื่อวิทยุนั้น ดำเนินการภายใต้บริษัท สกายไฮ เน็ตเวิร์ค จำกัด
ซึ่งบริหารเวลาให้กับสถานีวิทยุจำนวน 4 สถานีได้แก่

1.  คลื่น F.M. 88.5 MHz.

2.  คลื่น F.M. 93.0 MHz

3.  คลื่น F.M. 106.0 MHz

4.  คลื่น F.M. 90.0 MHz

ในปี 2548 บริษัทฯได้ขยายงานในธุรกิจสื่อสิ่งพิมพ์ โดยมีการลงทุนเพิ่มเติมในนิตยสาร สำหรับผู้ชาย
คือ “Boss” และหนังสือพิมพ์บันเทิงรายวัน “ดาราเดลี่”
นอกเหนือจากนิตยสารสำหรับผู้หญิงรายเดือนที่ดำเนินการอยู่แล้ว คือ “Front”

1.  ธุรกิจผลิตภาพยนตร์ และรับจ้างผลิต

การประกอบธุรกิจผลิตภาพยนตร์และรับจ้างผลิต สามารถจำแนกออกได้เป็น 2
ธุรกิจย่อยคือธุรกิจผลิตและจัดจำหน่ายภาพยนตร์ และธุรกิจรับจ้างผลิตในลักษณะของ Production
House ซึ่งสามารถผลิตงานได้ทุกประเภท อาทิ งานภาพยนตร์ ละคร รายการโทรทัศน์ งานโฆษณา
และงานมิวสิควีดีโอ

การดำเนินธุรกิจภาพยนตร์เป็นอีกแขนงหนึ่งของธุรกิจบันเทิงที่กลุ่มอาร์ เอสมีศักยภาพพร้อมในทุกด้าน
ทั้งด้านเงินทุน ด้านบุคลากร นักแสดง ผู้กำกับและทีมงานผลิต อุปกรณ์เครื่องมือในการถ่ายทำ
และความพร้อมด้านสื่อเพื่อสนับสนุนการโฆษณาประชาสัมพันธ์ผลงาน
เนื่องด้วยความพร้อมในทุกด้านนี้ทำให้การดำเนินธุรกิจภาพยนตร์ดำเนินไปอย่างคล่องตัวและครบวงจร
ทั้งส่วนงานผลิตและงานจัดจำหน่าย และด้วยนโยบายในการผลิตภาพยนตร์ออกสู่ตลาดอย่างต่อเนื่อง
ทำให้ลูกค้าของบริษัทฯ
ทั้งโรงภาพยนตร์และสายหนังมีความมั่นใจในความต่อเนื่องของการผลิตงานออกสู่ตลาด
เป็นผลให้การบริหารงานการจัดจำหน่ายภาพยนตร์ของบริษัทฯ มีศักยภาพมากยิ่งขึ้น

โดยในปี 2548 มีการผลิตผลงานออกสู่ตลาดจำนวน 5 เรื่อง ได้แก่ จอมขมังเวทย์ เดอะเมีย
พยัคฆ์ร้ายส่ายหน้า อหิงสา เพราะรัก....ครับผม โดยภาพยนตร์ พยัคฆ์ร้ายส่ายหน้า ทำรายได้จาก
Box Office ถึง 67 ล้านบาท

นอกจากนี้ภาพยนตร์เรื่อง จอมขมังเวทย์ ยังได้รางวัลสุพรรณหงส์ทองคำมาถึง 3 รางวัล คือ
รางวัลนักแสดงนำชายยอดเยี่ยม, การสร้างภาพพิเศษยอดเยี่ยม และแต่งหน้ายอดเยี่ยม

2.3 โครงสร้างรายได้

+----------------------------+---------+---------+----------+--------+
| ประเภทรายได้                | 2547    |         | 2548     |        |
+----------------------------+---------+---------+----------+--------+
|                            | จำนวน   | สัดส่วน   | จำนวน    | สัดส่วน  |
|                            |         |         |          |        |
|                            | (       | (%)     | (ล้านบาท) | (%)    |
|                            | ล้านบาท) |         |          |        |
+----------------------------+---------+---------+----------+--------+
| รายได้จากการขายสินค้า - สุทธิ   | 931.66  | 39%     | 797.84   | 34%    |
+----------------------------+---------+---------+----------+--------+
| รายได้ค่าลิขสิทธิ์เพลงและอื่นๆ     | 330.08  | 14%     | 451.43   | 19%    |
+----------------------------+---------+---------+----------+--------+
| รายได้จากการรับจ้างผลิต        | 324.10  | 14%     | 313.22   | 13%    |
+----------------------------+---------+---------+----------+--------+
| รายได้ภาพยนตร์               | 87.10   | 4%      | 102.80   | 4%     |
+----------------------------+---------+---------+----------+--------+
| รา                         | 179.12  | 8%      | 228.77   | 10%    |
| ยได้คอนเสิร์ตและกิจกรรมการตลาด |         |         |          |        |
+----------------------------+---------+---------+----------+--------+
| รายได้จากการขายโฆษณา        | 445.54  | 19%     | 774.36   | 33%    |
+----------------------------+---------+---------+----------+--------+
| อื่นๆ                        | 80.27   | 3%      | 79.39    | 3%     |
+----------------------------+---------+---------+----------+--------+
| รวม                        | 2       | 100%    | 2,747.81 | 100%   |
|                            | ,377.87 |         |          |        |
+----------------------------+---------+---------+----------+--------+

หมายเหตุ

- สำหรับข้อมูลโครงสร้างรายได้แยกตามกลุ่มธุรกิจ ให้ดูในหัวข้อ 12 ผลการดำเนินงาน

โครงสร้างการถือหุ้นของกลุ่มอาร์ เอส

ปัจจุบันกลุ่มอาร์ เอสมีบริษัทในกลุ่มรวมทั้งหมด 22 บริษัท มีบริษัท อาร์เอส จำกัด (มหาชน)
เป็นบริษัทใหญ่ของกลุ่ม ถือหุ้นในบริษัทย่อยร้อยละ 99.99 จำนวน 19 บริษัทฯ และร้อยละ 76
จำนวน 2 บริษัท และมีรายละเอียดโครงสร้างการถือหุ้น ณ วันที่ 31 ธันวาคม 2548 ดังนี้

[]